Automatul cu apă şi snack-uri îţi vinde măşti de protecţie și dezinfectant.
În zonele de birouri, la metrou sau în anumite centre comerciale, măştile de protecţie le poţi găsi şi la automatele cu apă şi snack-uri. Ideea este împrumutată de la europeni și vine să-ţi ofere acces la o mască dacă ai uitat-o acasă. Măştile de protecţie vor dispărea din automate după ce trece perioada de criză.
Masca de protecţie a ajuns să facă parte din
viaţa ta, mai ales acum, când eşti obligat să o porţi în orice clădire de birou
sau spaţiu comercial.Ți-ai uitat-o acasă? Nu e o problemă. Dacă până
mai ieri o cumpărai doar de la farmacie sau online, acum o găsești, alături de gel
şi şerveţele antibacteriene, la automatele cu snack-uri. Chiar dacă vânzările nu sunt mari, tonomatele îţi înlesnesc accesul la acest
obiect, în perioada epidemiei.Mihai Ungureanu, CEO Vending Zone, a explicat ce resort a stat în spatele deciziei de a vinde măşti la tonomat: "Ne-am conversat cu firme din domeniu, colegi din Europa şi, unul din ei, din Polonia, a venit cu această idee de a împacheta măştile individual. Ne-am dat seama de la început că o să fie ceva temporar şi am zis să fim prezenţi, să câştigăm un pic de capital de imagine şi să fie şi ceva social, să creăm acces la astfel de produse“.